b'\n_START_ARTICLE_\nBob Ross\n_START_SECTION_\nTidlig liv\n_START_PARAGRAPH_\nRoss ble f\xc3\xb8dt i Daytona Beach, Florida, og vokste opp i Orlando, Florida. Han hadde en halvbror, Jim, som han nevnte p\xc3\xa5 showet sitt. Mens han jobbet som snekker mistet han en del av pekefingeren sin, men det p\xc3\xa5virket ikke hvordan han holdt paletten sin mens han malte.\n_START_SECTION_\nPersonlig liv\n_START_PARAGRAPH_\nRoss hadde to s\xc3\xb8nner, Bob og Steven, med sin f\xc3\xb8rste kone, Lynda Brown. Steven, ogs\xc3\xa5 en talentfull kunstner,\xc2\xa0dukket av og til opp p\xc3\xa5 The Joy of Painting og ble en Ross-sertifisert instrukt\xc3\xb8r. Den siste episoden av sesong \xc3\xa9n var et sp\xc3\xb8rsm\xc3\xa5l-og-svar-forum hvor Steven leste opp en serie generelle hvordan-\xc3\xa5-sp\xc3\xb8rsm\xc3\xa5l send inn av seerne i l\xc3\xb8pet av sesongen, og Bob svarte p\xc3\xa5 dem en om gangen, teknikk etter teknikk, helt til han hadde fullf\xc3\xb8rt et helt maleri._NEWLINE_Ross og Browns ekteskap endte i skilsmisse i 1981. Ross og hans andre kone, Jane, hadde en s\xc3\xb8nn kalt Morgan, som ogs\xc3\xa5\xc2\xa0ble en vellykket kunstner. I 1993 d\xc3\xb8de Jane av kreft, og Ross giftet seg aldri p\xc3\xa5 nytt.\n_START_SECTION_\nMilit\xc3\xa6rkarriere\n_START_PARAGRAPH_\nRoss vervet seg til den amerikanske luftstyrken\xc2\xa0i atten\xc3\xa5rsalderen og bidro som en medisinsk journaltekniker. Han ble eventuelt forfremmet til mestersersjant og bidro som f\xc3\xb8rstesersjanten\xc2\xa0til den amerikanske luftstyrkeklinikken p\xc3\xa5 Eielson luftstyrkebase i Alaska,\xc2\xa0hvor han f\xc3\xb8rst s\xc3\xa5 sn\xc3\xb8en og fjellene som senere ble gjentatte trekk i kunstverkene hans.\xc2\xa0Han utviklet en hurtigmalingsteknikk for \xc3\xa5 skape kunst for salg i l\xc3\xb8pet av korte, daglige jobbpauser. \xc3\x85 ha hatt milit\xc3\xa6rstillinger som krevet at han var, med sine egne ord, \xc2\xabt\xc3\xb8ff\xc2\xbb og \xc2\xabslem\xc2\xbb, \xc2\xabfyren som f\xc3\xa5r deg til \xc3\xa5 skrubbe latrinen, fyren som f\xc3\xa5r deg til \xc3\xa5 re opp sengen, fyren som roper p\xc3\xa5 deg for \xc3\xa5 v\xc3\xa6re for sen til arbeid\xc2\xbb fikk ham til \xc3\xa5\xc2\xa0bestemme seg for at hvis han noen gang forlot milit\xc3\xa6ret, skulle han aldri rope igjen.\n_START_SECTION_\nKunstnerkarriere\n_START_PARAGRAPH_\nMens Ross var i Alaska\xc2\xa0og\xc2\xa0jobbet som en deltidsbartender oppdaget han et TV-showet The Magic of Oil Painting med den tyske kunstneren Bill Alexander som vert. Ross studerte med Alexander og oppdaget senere\xc2\xa0at han hadde muligheten til \xc3\xa5 tjene mer ved \xc3\xa5 selge kunstverkene sine enn han\xc2\xa0gjorde\xc2\xa0i stillingen sin i luftforsvaret. Ross pensjonerte seg derfra etter tjue \xc3\xa5r med en mestersersjantgrad, og ble ber\xc3\xb8mt for\xc2\xa0\xc3\xa5 skape og v\xc3\xa6re vert for fjernsynsprogrammet The Joy of Painting._NEWLINE_F\xc3\xb8r\xc2\xa0programmet ble sendt hadde Ross hatt litt suksess fra f\xc3\xb8r av\xc2\xa0med \xc3\xa5 fremme maleteknikken sin. H\xc3\xa5rfrisyren hans ble til som et fors\xc3\xb8k p\xc3\xa5 \xc3\xa5 spare penger da vanlige h\xc3\xa5rfrisyrer ble for dyre \xc3\xa5 vedlikeholde. Ross var aldri komfortabel med frisyren, men den ble en ikonisk del av programmet hans._NEWLINE_Programmet ble sendt fra 11. januar 1983 til 17. mai 1994, men fortsetter \xc3\xa5 dukke opp i mange kringkastinger i omr\xc3\xa5der og land, inkludert det PBS-baserte nettverket Create. I l\xc3\xb8pet av hvert halvsegment ville Ross instruere seerne i oljemaling med en hurtigl\xc3\xa6ringsteknikk med en begrenset fargepalett og simple steg. Kunstkritiker Mira Schor sammenliknet ham med Fred Rogers, verten av Mister Rogers\' Neighborhood, ved \xc3\xa5 si at Ross sin myke og\xc2\xa0rolige stemme var lik._NEWLINE_Ross bygget en\xc2\xa0virksomhet for\xc2\xa0$15 millioner\xc2\xa0ved \xc3\xa5 selge kunstredskaper og instruksjonsb\xc3\xb8ker, og ved \xc3\xa5 markedsf\xc3\xb8re kunstklasser styrt av instrukt\xc3\xb8rer trent i \xc2\xabBob-Ross-metoden\xc2\xbb. Han sa at alt han tjente kom fra disse kildene. Alle maleriene hans, inkludert de han skapte i l\xc3\xb8pet av programmet sitt, ble donert til PBS-stasjoner._NEWLINE_Ross filmet ogs\xc3\xa5 natur, s\xc3\xa6rlig ekorn, for det meste i hagen sin, og han tok ofte inn skadede eller forlatte ekorn og andre dyr. Sm\xc3\xa5 dyr dukket ofte opp p\xc3\xa5 lerretene hans i The Joy of Painting.\n_START_SECTION_\nTeknikk\n_START_PARAGRAPH_\nRoss brukte alla-prima-oljemalingsteknikken, hvor kunstneren fortsetter \xc3\xa5 legge p\xc3\xa5 maling over ut\xc3\xb8rket maling i stedet for \xc3\xa5 vente p\xc3\xa5 at hvert lag skal t\xc3\xb8rke. Fra begynnelsen holdt programmet valget av redskaper og farger enkelt, slik at seerne ikke m\xc3\xa5tte betale mye for dyrt utstyr. Ross anbefalte ofte luktl\xc3\xb8s malingsfortynner til \xc3\xa5 rense pensler.\xc2\xa0Ved \xc3\xa5 kombinere teknikken sin med bruk av store pensler, i tillegg til maleskjeer, klarte Ross \xc3\xa5 male tr\xc3\xa6r, skyer, fjell, og vann p\xc3\xa5 kun noen f\xc3\xa5 sekunder. Hvert maleri begynte med simple str\xc3\xb8k som ikke s\xc3\xa5 ut som mer enn fargeklatter. Etter hvert som han la til flere str\xc3\xb8k omformet klattene seg til hele landskap._NEWLINE_Ross skapte tre versjoner av hvert maleri for hver episode av programmet sitt. Det f\xc3\xb8rste ble malt f\xc3\xb8r opptaket, og satt\xc2\xa0p\xc3\xa5 et\xc2\xa0staffeli vekk fra kameraet mens opptaket p\xc3\xa5gikk, hvor Ross brukte det som en mal til \xc3\xa5 skape en andre kopi, det seerne faktisk s\xc3\xa5 ham male. Etter en episode ble tatt opp, malte Ross en tredje, mer detaljert versjon\xc2\xa0til instruksjonsb\xc3\xb8kene sine.\n_START_SECTION_\nInnflytelser\n_START_PARAGRAPH_\nRoss dedikerte den f\xc3\xb8rste episoden av sesong 2 av The Joy of Painting til Bill Alexander og forklarte at \xc2\xabFor flere \xc3\xa5r siden l\xc3\xa6rte Bill meg denne fantastiske alla-prima-teknikken, og jeg f\xc3\xb8lte det som han ga meg en dyrebar gave, og jeg vil gjerne dele den gaven med dere\xc2\xbb. Mens Ross sin popularitet vokste, ble forholdet hans med Alexander\xc2\xa0mer og mer anstrengt. \xc2\xabHan forr\xc3\xa5dte meg\xc2\xbb, uttalte Alexander til\xc2\xa0New York Times i 1991. \xc2\xabJeg fant opp alla prima,\xc2\xa0jeg l\xc3\xa6rte ham opp, og han tror at han kan gj\xc3\xb8re det bedre.\xc2\xbb Kunsthistorikere har pekt ut at alla-prima-teknikken faktisk oppsto i Flandern p\xc3\xa5 1500-tallet, og ble brukt av Frans Hals, Diego Vel\xc3\xa1zquez, Caravaggio, Paul Cezanne, John Singer Sargent, Monet, og mange andre.\n_START_SECTION_\nStil\n_START_PARAGRAPH_\nRoss var kjent for uttrykkene han brukte mens han malte som \xc2\xabglade sm\xc3\xa5 tr\xc3\xa6r\xc2\xbb. Han brukte ogs\xc3\xa5 et palett som var lett slitt for \xc3\xa5 unng\xc3\xa5 reflekser fra den sterke studiobelysningen._NEWLINE_Da han var blitt spurt om sin avslappethet og rolige oppf\xc3\xb8rsel kommenterte han_NEWLINE_Jeg fikk et brev fra noen for en stund siden, og de sa, Bob, alt i verden din ser ut til \xc3\xa5 v\xc3\xa6re s\xc3\xa5 lykkelig. Det er sikkert. Det er derfor jeg maler. Det er fordi jeg kan skape den type verden jeg vil. Hvis du vil se p\xc3\xa5 d\xc3\xa5rlige ting, se p\xc3\xa5 nyhetene._NEWLINE_Landskapet han malte, for det meste fjell, innsj\xc3\xb8er, sn\xc3\xb8, og hyttescener, var sterkt inspirert av de \xc3\xa5rene han bodde i Alaska. Han sa ofte p\xc3\xa5 programmet sitt at han trodde alle\xc2\xa0hadde et kunsttalent, og kunne bli en vellykket kunstner med tid, \xc3\xb8velse, og oppmuntring, og han\xc2\xa0sa ogs\xc3\xa5 ofte \xc2\xabVi gj\xc3\xb8r ikke feil, vi har bare heldige ulykker\xc2\xbb. I 2014 gjennomf\xc3\xb8rte bloggen FiveThirtyEight en statistikkanalyse av de 381 episodene Ross malte direkte, og kom frem med at 91% av Ross sine malerier inneholdt i det minste ett tre, 44% inneholdt fjell, og 34% inneholdt fjellinnsj\xc3\xb8er. If\xc3\xb8lge egne utsagn fullf\xc3\xb8rte Ross over 30\xc2\xa0000 malerier i livet sitt.\n_START_SECTION_\nAndre mediaopptredener\n_START_PARAGRAPH_\nRoss likte countrymusikk, og i 1987 ble han invitert til scenen av Hank Snow p\xc3\xa5 Grand Ole Opry\xc2\xa0i Nashville. Publikum ga ham stor applaus. Snow fikk senere en privat kunstleksjon av Ross._NEWLINE_Ross bes\xc3\xb8kte New York for \xc3\xa5 reklamere for boken sin, The Best of The Joy of Painting with Bob Ross, og maleteknikker til et studiopublikum flere ganger.\xc2\xa0P\xc3\xa5 et\xc2\xa0bes\xc3\xb8k i 1989 dukket han opp p\xc3\xa5 The Joan Rivers Show. Han returnerte i 1992 for et direkteshow med vert Regis Philbin, og Kathie Lee Gifford. Det var et i 1994 da Phil Donahue, som s\xc3\xa5 p\xc3\xa5 videoene hans og elsket maleteknikken, inviterte ham til showet for at han skulle reklamere verket sitt. Ross tok med seg fem publikumsmedlemmer opp til scenen og fikk dem til \xc3\xa5 lage et maleri, til og med Phil selv laget et maleri og viste det frem._NEWLINE_Tidlig p\xc3\xa5 1990-tallet gjorde Ross en del MTV-opptredener som, if\xc3\xb8lge American City Business Journals, \xc2\xabforklarte perfekt Generation X\xc2\xa0sin besettelse\xc2\xa0av alle ironiske og retro-ting".\xc2\xbb\n_START_SECTION_\nSykdom og d\xc3\xb8d\n_START_PARAGRAPH_\nRoss ble diagnostisert med lymfekreft\xc2\xa0tidlig p\xc3\xa5 1990-tallet, noe som tvang ham til \xc3\xa5 pensjonere seg etterat\xc2\xa0The Joy of Painting sin endelige episode ble sendt 17. mai 1994. Han d\xc3\xb8de 52 \xc3\xa5r gammel den 4. juli 1995. Han er begravet i Woodlawn Memorial Park i Gotha, Florida.'